BAZA 20, 18.07.2025
Pot nas je peljala iz Mokronoga po bivših krajevnih skupnosti občine Trebnje. Nazadnje smo se zaustavili v Dobrniču, kjer smo dodobra zapolnili avtobus in se odpeljali v smeri Žužemberka, Soteske in naprej proti Podturnu, kjer smo kmalu zavili na gozdno asfaltno pot do partizanske bolnišnice v Rogu. Zbralo se nas je kar štirideset.
Proslava, na kateri je bil slavnostni govornik evroposlanec g. Matjaž Nemec, je bila lepo organizirana, kakršnih smo bili vsa leta tudi vajeni. V času proslave smo se srečavali s prijatelji znanci, ki jih srečujemo tudi na drugih prireditvah, med njimi tudi bivši sovojaki, bivši sodelavci s katerimi je vedno lepo spregovoriti. Pa je prišel čas slovesa.
Med povratkom smo se v Žužemberku na Grajskem trgu za trenutek zaustavili ter nadaljevali pot proti domu. 
Z gostovanja prilagam tudi nekaj fotografij.
  Mirko Hrovat
